钦定古今图书集成/理学汇编/学行典/第226卷 > 《潭州谕俗文》前人
## 钦定古今图书集成/理学汇编/学行典/第226卷 > 《潭州谕俗文》前人

古者教民，必以孝悌为本，其制刑亦以不孝不悌为
先。盖人之为人异乎禽兽者，以其有父子之恩，长幼
之义也。《诗》云：“父兮生我，母兮鞠我。”继之曰：“欲报之德，
昊天罔极。”此言父母之恩与天同大，为人子者虽竭
其力，未足以报也。今乃有亲在而别籍异财，亲老而
供养多阙，亲疾而救疗不力，亲没而安厝弗时，不思
“此身从何而有罔极之报，当如是乎？至于兄弟天伦，
古人谓之‘手足，言其本同一体也。今乃有以唇舌细
故而致争，锥刀小利而兴讼，长不恤幼，卑或陵尊，同
气之亲，何忍为此？潭湘旧俗，素称淳厚，如前数者，未
必有之。太守此来，欲以义理训民，未免预陈劝戒。已
行下州城及十二县，自今民闲有孝行纯至，友爱著
闻者，采访得实，具申本州，当与优加旌赏，以为风俗
之劝。或其闲有昧于礼法之人，为不孝不悌之行，乡
里父老，其以太守之言，曲加诲谕，令其悛改’。”昔后汉
陈元为母所讼，亭长仇香亲到其家，教以人伦大义，
遂为孝子。《北史》：清河之民有兄弟争财者，郡守苏琼
告以难得者兄弟，易“得者田宅。”遂感悟息讼，同居如
初。况此邦之人本来易化，以理开晓，必无不从。若上
违太守之训言，下拒父老之忠告，则是败常乱俗之
民，王法所加，将有不容已者。一陷刑戮，终身不齿，虽
悔何及。尔民其思之，毋忽。